**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| ***Secțiunea 1***  ***Titlul actului normativ***  **ORDONANȚĂ DE URGENȚĂ**  **pentru modificarea și completarea unor acte normative în domeniul gestionării fondurilor europene alocate României prin Mecanismul de Redresare și Reziliență** | | | | | | |
| ***Secțiunea a 2-a***  ***Motivul emiterii actului normativ*** | | | | | | |
| **2.1 Sursa actului normativ**   * Regulamentul (UE) nr. 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență; * Decizia de punere în aplicare a Consiliului din 3 noiembrie 2021 de aprobare a evaluării planului de redresare şi rezilienţă al României; * Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor (reformare), publicată în Jurnalul Oficial al Uniunii Europene, seria L, nr. 153 din 18 iunie 2010, precum și Directiva 2018/844/UE a Parlamentului European și a Consiliului din 30 mai 2018 de modificare a Directivei 2010/31/UE privind performanța energetică a clădirilor și a Directivei 2012/27/UE privind eficiența energetică, publicată în Jurnalul Oficial al Uniunii Europene, seria L, nr. 156 din 19 iunie 2018; * Hotărârea Parlamentului nr. 42 din 25 noiembrie 2021 pentru acordarea încrederii Guvernului, capitolul VI Planul Național de Redresare și Reziliență; * Comisa Europeană a creat un cadru în ceea ce privește resursele suplimentare și măsurile de implementare cu scopul de a oferi asistență pentru sprijinirea ameliorării efectelor provocate de criză în contextul pandemiei de COVID-19 și al consecințelor sale sociale și pentru pregătirea unei redresări verzi, digitale și reziliente a economiei (REACT-EU), cu termen de angajare a finanțării data de 31.12.2022.   **2.2 Descrierea situației actuale**  Planul național de redresare și reziliență al României (PNRR) reprezintă documentul strategic al României care fundamentează prioritățile de reformă și domeniile de investiții pentru aplicarea Mecanismului de redresare și reziliență - MRR la nivel național. Sursa de finanțare este reprezentată de fondurile alocate pentru România în cadrul Mecanismului de redresare și reziliență, aprobat prin Regulamentul (UE) nr. 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență.  Scopul final al PNRR este să accelereze implementarea reformelor sustenabile și a investițiilor publice conexe, respectiv asigurarea ameliorării stării economiei naționale după criza generată de COVID-19, creșterea economică și crearea de locuri de muncă necesare pentru incluziunea forței de muncă, sprijinirea tranziției verzi și a celei digitale pentru promovarea creșterii durabile.  Având în vedere importanţa PNRR pentru economia României, precum şi timpul limitat de care România dispune pentru a realiza reforme structurale cu impact major pentru întreaga societate, Guvernul României şi-a propus aprobarea cu celeritate a legislației pentru operaționalizarea PNRR cu scopul de a accelera aplicarea şi implementarea Planului, acesta reprezentând un obiectiv al programului de Guvernare aprobat prin Hotărârea Parlamentului nr. 42/2021 pentru acordarea încrederii Guvernului.  Unul din obiectivele asumate de România prin Planul Național de Redresare și Reziliență îl reprezintă îndeplinirea satisfăcătoare a **jalonului 114 –** **”Intrarea în vigoare a legii privind decarbonizarea prin care se adoptă calendarul de eliminare treptată a cărbunelui/lignitului”** aferent ”Reformei 1. Reforma pieței de energie electrică, prin înlocuirea cărbunelui din mixul energetic și susținerea unui cadru legislativ și de reglementare stimulativ pentru investițiile private în producția de electricitate din surse regenerabile”, **Componenta 6 - Energie** din Planul Național de Redresare și Reziliență;  În acest sens, Guvernul României a adoptat **OUG nr. 108/2022 privind decarbonizarea sectorului energetic, aprobată prin Legea nr. 334/2022, cu modificările și completările ulterioare,** prin care se stabilește data-limită pentru încetarea producerii energiei electrice pe bază de lignit și huilă, calendarul retragerii din exploatare a capacității totale instalate pe bază de lignit și huilă și calendarul de închidere a carierelor de lignit și a minelor de huilă. Eliminarea etapizată a centralelor electrice pe bază de lignit și huilă constituie primul element de reformă al Componentei C6. Energie, din cadrul Pilonului I. Tranziția verde al Planului național de redresare și reziliență al României. Reforma a fost cuprinsă în cererea de plată nr. 2 transmisă Comisiei Europene în luna decembrie 2022.  În urma analizei Comisiei Europene, pentru ca jalonul să fie considerat îndeplinit satisfăcător, s-a solicitat României să ia măsuri pentru modificarea prevederilor O.U.G. nr. 108/2022, cu modificările și completările ulterioare, în sensul abrogării prevederilor art. 19, și pe cale de consecință și cele ale Hotărârea Guvernului nr. 1.573/2022 *privind aprobarea amânării închiderii unor capacităţi energetice cu funcţionare pe lignit şi a exploatărilor miniere aferente acestora, adoptată în baza acestui articol*, să prezinte cun calendar privind închiderea a 660 MW și să oprească defrișările pentru exploatarea cărbunelui/lignitului, aprobate prin HG nr. 13/2023 *privind aprobarea scoaterii definitive din fondul forestier naţional, fără compensare, de către Societatea Complexul Energetic Oltenia - S.A. a terenului în suprafaţă de 106,3515 ha, în vederea realizării lucrării miniere de interes naţional şi de utilitate publică "Deschiderea şi punerea în exploatare a Carierei Timişeni-Pinoasa, judeţul Gorj, la o capacitate de 8.000.000 tone/an lignit*.  Un alt obiectiv asumate de România prin Planul Național de Redresare și Reziliență, îl reprezintă **jalonul 97 – Cereri de propuneri pentru renovarea și renovarea integrată în scopul asigurării eficienței energetice (consolidare seismică și eficiență energetică) pentru clădiri rezidențiale** aferent **Investiției 1.** ”Instituirea unui fond pentru Valul renovării care să finanțeze lucrări de îmbunătățire a eficienței energetice a fondului construit existent”**, Componenta V - Valul Renovării** din Planul Național de Redresare și Reziliență.  Investiția a fost cuprinsă în cererea de plată nr. 2, transmisă de către România Comisiei Europene în luna decembrie 2022. În urma analizei Comisiei Europene, pentru ca jalonul să fie considerat îndeplinit satisfăcător, s-a solicitat României să depună dovezi suplimentare care să asigure conformitatea cu cerințele din Decizia de punere în aplicare a Consiliului din 3 noiembrie 2021 de aprobare a evaluării planului de redresare şi rezilienţă al României, în privința asigurării de stații de încărcare pentru parcare (1 din 5 locuri de parcare) aferente clădirilor rezidențiale multifamiliale și informații suplimentare privind asigurarea priorității comunităților expuse riscului de sărăcie și excluziune socială. În acest sens, Comisia Europeană a solicitat României să adopte măsuri pentru modificarea prevederilor art. 15 alin. (3) din Legea nr. 372/2005 privind performanţa energetică a clădirilor,pentru a prevede nu numai instalarea tubulaturii ci și instalarea stației de alimentare electrice propriu-zise.  Prin urmare, ținând cont de necesitatea adoptării de urgență de măsuri pentru modificarea și armonizarea prevederilor legale în vigoare mai sus enunțate, cu cele ale Deciziei de punere în aplicare a Consiliului din 3 noiembrie 2021 de aprobare a evaluării planului de redresare şi rezilienţă al României și ale Directivei 2010/31/UE a Parlamentului European și a Consiliului din 19 mai 2010 privind performanța energetică a clădirilor (reformare), cu modificările ulterioare, în scopul îndeplinirii obligațiilor asumate de România prin Planul Național de Redresare și Reziliență,  Întrucât neadoptarea unor măsuri în regim de urgență ar conduce la blocarea/întârzierea și, implicit, la pierderea unor sume considerabile din fondurile externe nerambursabile alocate României;  Luând în considerare orizontul de timp determinat, respectiv 31 august 2026, dată până la care a fost asumată îndeplinirea a 507 jaloane şi ţinte asociate investiţiilor-cheie şi reformelor majore aferente celor şase piloni principali stabiliţi prin Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență și calendarul asumat pentru atingerea jaloanelor şi ţintelor din cadrul Planului Naţional de Redresare şi Rezilienţă al României, precum şi angajamentele asumate în implementarea acestuia,  În considerarea faptului că în lipsa reglementării nu pot fi considerate îndeplinite satisfăcător jaloanele 97 și114, acest fapt generând riscul dezangajării de sume alocate României;  În considerarea faptului că aceste elemente vizează interesul public general și constituie o situație extraordinară, a cărei reglementare nu poate fi amânată, pentru a nu genera întârzieri în implementarea Planului național de redresare și reziliență al României, se impune adoptarea de măsuri imediate, pe calea ordonanței de urgență,  **2.3 Schimbări preconizate**  **I**. Este necesară modificarea **Ordonanța de urgență a Guvernului nr. 108/2022 privind decarbonizarea sectorului energetic,** publicată în Monitorul Oficial al României, Partea I, nr. 659 din 01 iulie 2022, cu modificările ulterioare, aprobată prin Legea nr. 334/2022, publicată în Monitorul Oficial al României, Partea I, nr. 1163/2022, cu modificările și completările ulterioare, **în sensul modificării art. 4 alineatul (3),** prin introducerea unei excepții în privința amânăriiscoaterii din exploatare/serviciu a 660 MW de capacități de producere a energiei electrice pe bază de lignit și trecerea acestora în conservare pe o perioadă de 3 ani, începând cu data de 1 Iunie 2023, în baza unui plan de conservare, elaborat de către ministerul de resort, precum și **abrogării prevederilor art. 19.**  Modificarea dispozițiilor legale se realizează la solicitarea Comisiei Europene, pentru ca **jalonul 114** **- ”Intrarea în vigoare a legii privind decarbonizarea prin care se adoptă calendarul de eliminare treptată a cărbunelui/lignitului”** aferent ”Reformei 1. ”Reforma pieței de energie electrică, prin înlocuirea cărbunelui din mixul energetic și susținerea unui cadru legislativ și de reglementare stimulativ pentru investițiile private în producția de electricitate din surse regenerabile”, Componenta 6 - Energie din Planul Național de Redresare și Reziliență, din Planul Național de Redresare și Reziliență **să fie considerat îndeplinit satisfăcător.**  **II.** Este necesară modificarea și completarea **Legii nr. 372/2005 privind performanţa energetică a clădirilor**, republicată în Monitorul Oficial al României, Partea I, nr. 868/2020, în sensul **modificării prevederilor articolului 15 alineatul (3),** astfel: ”(3) În cazul clădirilor rezidenţiale noi, precum şi în cazul renovării majore a clădirilor rezidenţiale existente, care au mai mult de 10 locuri de parcare, investitorii/proprietarii acestora, după caz, sunt obligaţi să asigure instalarea tubulaturii încastrate pentru cabluri electrice pentru fiecare loc de parcare, **precum și instalarea unui punct de reîncărcare vehicule electrice pentru fiecare 5 locuri de parcare**, în următoarele cazuri:  a) parcarea se situează în interiorul clădirii şi, în cazul renovărilor majore, măsurile de renovare includ parcarea sau infrastructura electrică a clădirii;  b) parcarea este adiacentă clădirii şi, în cazul renovărilor majore, măsurile de renovare includ parcarea sau infrastructura electrică a parcării.”  Modificarea dispozițiilor legale se realizează la solicitarea Comisiei Europene, pentru ca **jalonul 97 – Cereri de propuneri pentru renovarea și renovarea integrată în scopul asigurării eficienței energetice (consolidare seismică și eficiență energetică) pentru clădiri rezidențiale** aferent **Investiției 1.** ”Instituirea unui fond pentru Valul renovării care să finanțeze lucrări de îmbunătățire a eficienței energetice a fondului construit existent”**, Componenta V - Valul Renovării** din Planul Național de Redresare și Reziliență, **să fie considerat îndeplinit satisfăcător.**  Modificarea asigură conformitatea cu cerințele din Decizia de punere în aplicare a Consiliului din 3 noiembrie 2021 de aprobare a evaluării planului de redresare şi rezilienţă al României, în privința asigurării de stații de încărcare pentru parcare (1 din 5 locuri de parcare) aferente clădirilor rezidențiale multifamiliale.  De asemenea, pentru respectarea prevederilor art. 26, art. 51 alin. (1), litera c) și art. 54 din Legea nr. 24/2000 *privind normele de tehnică legislativă*, pentru elaborarea actelor normative, republicată cu modificările și completările ulterioare, pentru a nu afecta raporturile sau situațiile juridice născute sub vechea reglementare, dar care nu și-au produs în întregime efectele până la data intrării în vigoare a noii reglementări, se introduc norme tranzitorii în scopul respectării principiului neretroactivității legii consacrat de art. 15 alin. (2) din Constituția României, republicată, și art. 6 alin. (5) din Legea nr. 287/2009 privind Codul Civil, republicată, în sensul că prevederile art. 15 alin. (3) nu se aplică clădirilor rezidențiale noi, precum și clădirilor rezidențiale existente supuse renovării majore pentru ale căror lucrări de construire au fost depuse cereri de autorizaţie de construire până la data intrării în vigoare a prezentei ordonanțe de urgență.  **2.4 Alte informații - Nu au fost identificate** | | | | | | |
| ***Secțiunea a 3-a***  ***Impactul socioeconomic*** | | | | | | |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  **3.2 Impactul social**  **3.3. Impactul asupra drepturilor și libertăților fundamentale ale omului**  **3.4. Impactul macroeconomic**  **3.4.1 Impactul asupra economiei și asupra principalilor indicatori macroeconomici**  **3.4.2 Impactul asupra mediului concurențial si domeniului ajutoarelor de stat**  **3.5. Impactul asupra mediului de afaceri**  **3.6 Impactul asupra mediului înconjurător**  **3.7. Evaluarea costurilor și beneficiilor din perspectiva inovării și digitalizării**  **3.8 Evaluarea costurilor și beneficiilor din perspectiva dezvoltării durabile**  **3.9. Alte informații** | | | | | | |
| ***Secțiunea a 4-a***  ***Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri*** | | | | | | |
| * În mii lei (RON) | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:** | - | - | - | - | - | - |
| a) bugetul de stat, din acesta:  (i) impozit pe profit  (ii) impozit pe venit | - | - | - | - | - | - |
| b) bugete locale:  (i) impozit pe profit | - | - | - | - | - | - |
| c) bugetul asigurărilor sociale de stat  (i) contribuţii de asigurări | - | - | - | - | - | - |
| d) alte tipuri de venituri  (Se va menționa natura acestora.) | - | - | - | - | - | - |
| **4.2. Modificări ale cheltuielilor bugetare, plus/minus, din care:** | - | - | - | - | - | - |
| a) buget de stat, din acesta:  (i) cheltuieli de personal  (ii) bunuri şi servicii | - | - | - | - | - | - |
| b) bugete locale:  (i) cheltuieli de personal  (ii) bunuri şi servicii | - | - | - | - | - | - |
| c) bugetul asigurărilor sociale de stat:  (i) cheltuieli de personal  (ii) bunuri şi servicii | - | - | - | - | - | - |
| d) alte tipuri de cheltuieli  (Se va menționa natura acestora.) | - | - | - | - | - | - |
| **4.3. Impact financiar, plus/minus, din care:**  a) buget de stat | - | - | - | - | - | - |
| b) bugete locale | - | - | - | - | - | - |
| **4.4. Propuneri pentru acoperirea creşterii cheltuielilor bugetare** | - | - | - | - | - | - |
| **4.5. Propuneri pentru a compensa reducerea veniturilor bugetare** | - | - | - | - | - | - |
| **4.6. Calcule detaliate privind fundamentarea modificărilor veniturilor şi/sau cheltuielilor bugetare** | - | - | - | - | - | - |
| **4.7. Prezentarea, în cazul actelor normative a căror adaptare atrage majorarea cheltuielilor bugetare, a următoarelor documente:**  a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  Nu e cazul  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară.  Nu e cazul | | | | | | |
| **4.8. Alte informații** | | | | | | |
| ***Secțiunea a 5-a***  ***Efectele actului normativ asupra legislaţiei în vigoare*** | | | | | | |
| **5.1. Măsuri normative necesare pentru aplicarea prevederilor actului normativ**  **5.2. Impactul asupra legislației în domeniul achizițiilor publice**  **5.3. Conformitatea actului normativ cu legislaţia UE (în cazul actelor ce transpun sau asigură aplicarea unor prevederi de drept UE)**  **5.3.1. Măsuri normative necesare transpunerii directivelor UE**  **5.3.2. Măsuri normative necesare aplicării actelor legislative UE**  **5.4. Hotărâri ale Curţii de Justiţie a Uniunii Europene**  **5.5. Alte acte normative şi/sau documente internaţionale din care decurg angajamente asumate**  **5.6. Alte informații** | | | | | | |
| ***Secțiunea a 6-a***  ***Consultările efectuate în vederea elaborării actului normativ*** | | | | | | |
| **6.1. Informații privind neaplicarea procedurii de participare la elaborarea actelor normative**  **6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate**  **6.3. Informații despre consultările organizate cu autoritățile administrației publice locale**  **6.4. Informații privind puncte de vedere/opinii emise de organisme consultative constituite prin acte normative**  **6.5. Informații privind avizarea de către:**  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi  **6.6. Alte informații** | | | | | | |
| ***Secțiunea a 7-a***  ***Activităţi de informare publică privind elaborarea şi implementarea*** ***actului normativ*** | | | | | | |
| **7.1. Informarea societăţii civile cu privire la elaborarea actului normativ**  Prezentul act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, și a fost publicat în dezbatere publică pe pagina de internet a Ministerului Investițiilor și Proiectelor Europene la data de 13.03.2023.  **7.2. Informarea societăţii civile cu privire la eventualul impact asupra mediului în urma implementării actului normativ, precum și efectele asupra sănătății și securității cetățenilor sau diversității biologice**  **7.3. Alte informații** | | | | | | |
| ***Secțiunea a 8-a***  ***Măsuri privind implementarea, monitorizarea și evaluarea actului normativ*** | | | | | | |
| **8.1. Măsuri de punere în aplicare a actului normativ** Se vor abroga următoarele acte normative:  - **Hotărârea Guvernului nr. 1.573/2022** privind aprobarea amânării închiderii unor capacităţi energetice cu funcţionare pe lignit şi a exploatărilor miniere aferente acestora;  - **Hotărârea Guvernului nr. 13/2023** privind aprobarea scoaterii definitive din fondul forestier naţional, fără compensare, de către Societatea Complexul Energetic Oltenia - S.A. a terenului în suprafaţă de 106,3515 ha, în vederea realizării lucrării miniere de interes naţional şi de utilitate publică "Deschiderea şi punerea în exploatare a Carierei Timişeni-Pinoasa, judeţul Gorj, la o capacitate de 8.000.000 tone/an lignit".  **8.2. Alte informaţii** | | | | | | |

Față de cele prezentate, a fost promovată prezenta **Ordonanță de urgență a Guvernului pentru modificarea și completarea unor acte normative în domeniul gestionării fondurilor europene alocate României prin Mecanismul de Redresare și Reziliență.**

|  |  |
| --- | --- |
| **MINISTRUL INVESTIȚIILOR ȘI PROIECTELOR EUROPENE,** | **MINISTRUL ENERGIEI,** |
| **Marcel-Ioan Boloș** | **Virgil-Daniel Popescu** |
| **MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI,** **Cseke Attila-Zoltán** | |
| **Avizăm:**  **MINISTRUL JUSTIȚIEI,**  **Marian Cătălin Predoiu** | |